Ο **Φραντσέσκο Φόσκι** (ιταλικά: Francesco Foschi), γεννήθηκε το 1710 και πέθανε το 1780, ήταν Ιταλός ζωγράφος. Είναι περισσότερο γνωστός ως τοπιογράφος της περιόδου ροκοκό με ειδίκευση στο χειμερινό τοπίο.

Βιογραφικά στοιχεία
-------------------

Ο Φραντσέσκο Φόσκι γεννήθηκε στις 21 Απριλίου 1710 στην Ανκόνα, που τότε ανήκε στα Παπικά Κράτη. Η οικογένειά του συνδέονταν με τον κόμη Φερέτι του Καστελφερέτι. Τα αδέρφια του Κάρλο, Τζάκομο και Λορέντσο ήταν επίσης ζωγράφοι.

Το 1726 εγκαταστάθηκε στο Φάνο, στην ιταλική περιφέρεια Μάρκε, όπου μαθήτευσε κοντά στον ζωγράφο Φραντσέσκο Μαντσίνι. Πήγε στη Ρώμη το 1729 όπου και παρέμεινε μέχρι το 1743. Δεν ήταν μέλος της Ακαδημίας του Αγίου Λουκά. Η πρώτη του τεκμηριωμένη παραγγελία αφορά πίνακες που απεικονίζουν τις Μεταμορφώσεις του Οβίδιου και χρονολογούνται από το 1739.

Ο πατέρας του πέθανε το 1743. Το 1744 παντρεύτηκε τη Ρωμαία ζωγράφο Κονστάνζα Σέιρμαν και δύο χρόνια αργότερα μετακόμισε στο Λορέτο. Εκτός από ζωγράφος, ήταν και έμπορος έργων τέχνης και είχε συχνή επαφή με τον κόμη Μπονακόρσι, έναν από τους σημαντικότερους προστάτες καλλιτεχνών της εποχής. Αυτά τα χρόνια ανέπτυξε ένα από τα αγαπημένα του θέματα: το χειμερινό τοπίο.

Μετά από παραμονή στη Ρώμη, το 1755 μετακόμισε στο Πέζαρο, όπου γεννήθηκε η κόρη του Αικατερίνη. Το 1764, επέστρεψε στη Ρώμη, όπου έστησε το εργαστήριό του στην Πιάτσα ντι Σπάνια. Ωστόσο, συνέχισε να επισκέπτεται συχνά την ιταλική περιφέρεια Μάρκε, όπως μαρτυρούν τα θέματα των πινάκων του. Κατά τη διάρκεια αυτής της περιόδου ζωγράφισε τα πιο διάσημα από τα χειμερινά τοπία του.

Πέθανε στη Ρώμη στις 21 Φεβρουαρίου 1780.

Δεν πρέπει να συγχέεται με τον Φλωρεντινό ζωγράφο Πιέρ Φραντσέσκο Φόσκι (1502–1567).

Επιλογή έργων
-------------

* Ορεινό τοπίο με πρόσωπα*Ορεινό τοπίο με πρόσωπα*
* Χειμερινό τοπίο*Χειμερινό τοπίο*
* Χειμερινό τοπίο με πεζοπόρους*Χειμερινό τοπίο με πεζοπόρους*
* Χειμερινό τοπίο με ρέμα και καταρράκτη*Χειμερινό τοπίο με ρέμα και καταρράκτη*
* Χιονισμένο τοπίο με βράχους και ταξιδιώτες*Χιονισμένο τοπίο με βράχους και ταξιδιώτες*
* Ορεινό χιονισμένο τοπίο με άμαξα*Ορεινό χιονισμένο τοπίο με άμαξα*
* Χειμερινό τοπίο με καταρράκτη και αγροτική οικογένεια δίπλα σε σπίτι*Χειμερινό τοπίο με καταρράκτη και αγροτική οικογένεια δίπλα σε σπίτι*
* Χιονισμένο τοπίο*Χιονισμένο τοπίο*

Παραπομπές
----------

1. 1 2 3 4 5  (Ολλανδικά) *RKDartists*. 28725. Ανακτήθηκε στις 18  Αυγούστου 2017.
2. ↑ . «treccani.it/enciclopedia/foschi\_(Dizionario-Biografico)/».
3. ↑ . «museothyssen.org/en/collection/artists/foschi-francesco».
4. ↑ . «museothyssen.org/en/collection/artists/foschi-francesco/winter-landscape-figures».
5. ↑ . «artnet.com/artists/francesco-foschi/».
6. ↑ . «museothyssen.org/en/collection/artists/foschi-pier-francesco».

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φραντσέσκο Φόσκι** |

* Έργα του Φραντσέσκο Φόσκι στο youtube

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 74790833
* **Europeana**: agent/base/47274
* LCCN: nr2002022214
* ISNI: 0000 0000 5340 0797
* GND: 124655289
* SUDOC: 074152335
* BNF: cb14524500b (data)
* ULAN: 500001127
* RKD: 28725

 |

 |